ΤΕΧΝΙΚΕΣ ΠΡΟΔΙΑΓΡΑΦΕΣ IAΤΡΙΚΟΥ ΟΞΥΓΟΝΟΥ
Ο σκοπός χρήσης του οξυγόνου θα είναι αναπνευστικός ως εκ τούτου οι προδιαγραφές καθορίζονται από την Ελληνική και Ευρωπαϊκή φαρμακοποιία ως εξής :Ιατρικό οξυγόνο με Αριθμό Μονογραφίας 0417
ΣΥΣΤΑΤΙΚΑ ΑΠΟΔΕΚΤΑ ΟΡΙΑ
	Περιεχόμενο
	Ο2 ≥99,5 vol%

	CO
	≤5ppm

	CO2
	≤30ppm

	Υγρασία
	<67ppm



Οι φιάλες θα πρέπει να είναι χρωματισμένες (λαιμός και κορμός φιάλης σε RAL 9010) σύμφωνα με τους κανονισμούς του Ελληνικού Οργανισμού Τυποποίησης (ΕΛΟΤ) ΕΝ 1089.03 . Οι χρωματισμοί και τα κλείστρα των φιαλών να είναι σύμφωνα με τα άρθρα 15 και 17 της Υπουργικής απόφασης 10451/929/88 (Φ.Ε.Κ 370/Β/9-6-88) .
Ο Ανάδοχος υποχρεούται να παραλαμβάνει και να παραδίδει τις φιάλες από χώρο που θα υποδείξει η υπηρεσία κατά τις εργάσιμες ημέρες και ώρες. Ο αριθμός των φιαλών που θα παραδίδονται προς πλήρωση καθορίζεται αποκλειστικά και μόνο από την υπηρεσία.
Ο χρόνος επιστροφής των φιαλών δεν μπορεί να ξεπερνά τις 10 ημερολογιακές ημέρες
Οι φιάλες θα πρέπει να υπόκεινται κάθε φορά σε έλεγχο παραλαβής πριν την εμφιάλωση τους, προκειμένου να διαπιστωθεί η καταλληλότητα τους, σύμφωνα με την ΑΠ Β 10451/929/88 υπουργική απόφαση (ΦΕΚ 370/Τεύχος Β' /9-6-88).
Στην περίπτωση όπου μια φιάλη κριθεί ακατάλληλη θα πρέπει να επιστρέφεται κενή συνοδευόμενη από το πιστοποιητικό ακαταλληλότητας. Η οριστική καταστροφή της φιάλης θα γίνεται κατόπιν έγγραφης έγκρισης της υπηρεσίας.
Στις περιπτώσεις που απαιτείται πρόσθετη εργασία όπως υδραυλική δοκιμή ή αντικατάσταση του κλείστρου αυτή θα γίνεται κατόπιν έγκρισης από την υπηρεσία.
Στην περίπτωση όπου απαιτείται η αντικατάσταση κλείστρου αυτό θα πρέπει να είναι θηλυκό δεξιόστροφο διαμέτρου 22,91mm και βήμα 1,814mm καινούργιο και να πληρεί τους κανόνες καλής λειτουργίας και ασφάλειας και τις προδιαγραφές του ΕΛΟΤ.
Όλες οι φιάλες θα φέρουν καλύπτρα ασφαλείας κλείστρου φιάλης.
Οι φιάλες θα πρέπει να φέρουν σφραγίδα ενδεικτική της υδραυλικής δοκιμής και χαραγμένα όλα τα απαραίτητα στοιχεία όπως πίεση δοκιμής, πίεση λειτουργίας, βάρος κ.λπ.
Σε κάθε παράδοση φιαλών ο Ανάδοχος θα πρέπει να γνωστοποιεί στην υπηρεσία τον αριθμό των χορηγουμένων φιαλών αναφέροντας το σειριακό αριθμό αυτών (serial number), την ημερομηνία διενεργείας της τελευταίας υδραυλικής δοκιμής αυτών καθώς και την ημερομηνία λήξης του περιεχόμενου ιατρικού αερίου προϊόντος και να προσκομίζει το πιστοποιητικό ανάλυσης παρτίδας προϊόντος καθώς και το δελτίο δεδομένων ασφαλείας. Ο ανάδοχος θα πρέπει να διαθέτει άδεια παραγωγής , εμφιάλωσης και διανομής ιατρικού οξυγόνου

